APSPRIEDES NOTEIKUMI
ATKLĀTAM KONKURSAM
“Dabasgāzes piegāde”
(identifikācijas numurs MNP 2024/104) 

Mārupes novada pašvaldības plānotā iepirkuma “Dabasgāzes piegāde” (identifikācijas numurs MNP 2024/104) komisija saskaņā ar Publisko iepirkumu likuma 18.panta (2)’ daļu rīko apspriedi par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
1.1. Iepirkuma priekšmets: Dabasgāzes piegāde Mārupes novada pašvaldības iestādēm saskaņā ar Iepirkuma tehnisko specifikāciju, ietverot  rēķinu izrakstīšanu, maksājumu iekasēšanu un apstrādi un citas darbības, kas saistītas ar dabasgāzes tirdzniecību un kas ir izpildāmas saskaņā ar prasībām, kas noteiktas Nolikumā un tam pievienotajos pielikumos.
1.2. Piedāvājums jāiesniedz par pilnu iepirkuma priekšmeta apjomu.
1.3. CPV klasifikators: CPV kods (09123000-7 (Dabasgāze).
1.4. Piedāvājuma izvēles kritērijs: piedāvājums, kurš atbilst Konkursa nolikuma prasībām un ir saimnieciski izdevīgākais ar zemāko cenu ar viszemāko cenu EUR bez PVN (viszemāko uzcenojumu virs TTFfm indeksa).
1.5. [bookmark: _Hlk160778910]Plānotais Līguma izpildes laiks: 2 (divi) gadi no līguma abpusējas parakstīšanas dienas vai līdz līguma summas 600 000 EUR bez PVN sasniegšanai. 
2.4. Plānotais iepirkuma izsludināšanas laiks: 2024.gada oktobris.
3.  Apspriedes norise: 
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2. Iepirkuma komisija paziņojumu par organizēto apspriedi publicē Elektronisko iepirkumu sistēmā (EIS).
3.3. Apspriedes norises laiks: Konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts EIS.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi:  inga.kemere@marupe.lv EIS sistēmā norādītajā priekšlikumu iesniegšanas termiņā.
4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
Pielikumi:
1. Kvalifikācijas prasības pretendentiem,
2.Finanšu piedāvājuma forma,
3.Tehniskā specifikācija.

Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

Kvalifikācijas prasības:
	Nr.p.k.
	Prasība
	Iesniedzamie dokumenti
	Piegādātāja komentāri par izvirzīto prasību

	1.
	Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs.
	Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā (skat. https://www.ur.gov.lv.)
Par fiziskām personām Pasūtītājs pārbauda reģistrāciju Valsts ieņēmumu dienesta datu bāzē.
Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju, vai norāda attiecīgu interneta vietni, kur var pārliecināties par reģistrācijas faktu.
	

	2.
	Pretendents ir reģistrēts Dabasgāzes tirgotāju reģistrā. 
	Komisija pārbauda reģistrāciju dabasgāzes tirgotāju reģistrā Sabiedrisko pakalpojumu regulēšanas komisijas mājas https://www.sprk.gov.lv

	

	3.
	Pretendentam ir noslēgts līgums ar Pārvades sistēmas operatoru par dabasgāzes pārvadi, uzglabāšanas un balansēšanas pakalpojumu un ir saņemts Pārvades sistēmas operatora piešķirtais balansēšanas portfeļa identifikators.
	Apliecinājums, ka Pretendentam ir noslēgts līgums ar Pārvades sistēmas operatoru par dabasgāzes pārvades, uzglabāšanas un balansēšanas pakalpojumu un ir saņemts Pārvades sistēmas operatora piešķirtais balansēšanas portfeļa identifikators.
	

	4.
	Pretendentam ir noslēgts sadales sistēmas pakalpojumu līgums ar Sadales sistēmas operatoru.
	Apliecinājums, ka Pretendentam ir noslēgts sadales sistēmas pakalpojumu līgums ar Sadales sistēmas operatoru.
	





Finanšu piedāvājuma forma

	Mainīga dabasgāzes cena (EUR/MWh)
	TTFfm + X*

	Uzglabāšanas sistēmas pakalpojums
	Iekļauts

	Pārvades sistēmas pakalpojums – pārvades jauda
	Iekļauts

	Balansēšanas pakalpojums
	Iekļauts

	Pārvades sistēmas pakalpojums - izejas punkts Latvijas lietotāju apgādei
	Maksājams papildus atbilstoši spēkā esošajiem tarifiem

	Sadales sistēmas pakalpojums 
	Maksājams papildus atbilstoši spēkā esošajam tarifam:
· Tarifa fiksētā daļa pēc objekta maksimālās vai atļautās slodzes;
· Tarifa mainīgā daļa - atbilstoši patēriņa grupai

	Akcīzes nodoklis
	Maksājams papildus atbilstoši dabasgāzes izmantošanas mērķim

	Pievienotās vērtības nodoklis
	Maksājams papildus 21%



* X – Vērtēšanas kritērijs, Tirgotāja uzcenojums, kurš būs nemainīgs visu tirdzniecības periodu. Uzcenojums norādāms ar precizitāti divas zīmes aiz komata.
TTFfm – nākamā mēneša dabasgāzes tirdzniecības līgumu cenu TTF cenu indekss Netherland’s Title Transfer Facility kas tiek publicēts pirms piegādes mēneša pēdējā tirdzniecības darba dienā  ICE Report Center - Data (theice.com). Šis lielums mainās katru mēnesi.

Pretendents piedāvā piegādāt dabasgāzi par šādu uzcenojumu (X) EUR/MWh:  

_________ (aizpilda pretendents).


Nolikumā norādītie apjomi ir uzskatāmi par prognozējamiem apjomiem Iepirkuma līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai, un samazināt vai palielināt norādīto apjomu atkarībā no sezonas un laika apstākļiem.

